এবার খোদ কলকাতায় সিপিএম প্রার্থীর বাড়িতে হামলা। শনিবার গভীর রাতে কসবা থানা এলাকার জিএস ডাস রোডে, ওই কেন্দ্রেরই জোট প্রার্থী শতরূপ ঘোষের বাড়িতে হামলা চালায় দুষ্কৃতীরা।
 ওয়েব ডেস্ক: এবার খোদ কলকাতায় সিপিএম প্রার্থীর বাড়িতে হামলা। শনিবার গভীর রাতে কসবা থানা এলাকার জিএস ডাস রোডে, ওই কেন্দ্রেরই জোট প্রার্থী শতরূপ ঘোষের বাড়িতে হামলা চালায় দুষ্কৃতীরা। প্রথম গালিগালাজ। তারপর শুরু হয় ইঁটবৃষ্টি নয়। মেন গেটের তালা ভেঙে ভিতরে ঢোকার চেষ্টা করে বলেও অভিযোগ। সেইসময় চিত্‍কার করায় হামলাকারীরা বাইকে চড়ে পালিয়ে যায়। ঘটনায় কেউ জখম না হলেও গোটা এলাকায় আতঙ্ক ছড়িয়েছে। শতরূপ ঘোষের অভিযোগ, ফল প্রকাশের পর থেকেই কসবা অঞ্চলের বিভিন্ন জায়গায় সিপিএম কর্মী সমর্থকদের ওপর হামলা হচ্ছে। থানায় অভিযোগ জানিয়েও ফল হচ্ছে না বলেই দাবি শতরূপ ঘোষের।